Mae **ceffalecsin** yn wrthfiotic y gellir ei ddefnyddio i drin nifer o heintiau bacteriol. Y fformiwla cemegol ar gyfer y cyffur hwn yw C₁₆H₁₇N₃O₄S.

Gwybodaeth gyffredinol
----------------------

Mae cefalexin yn lladd bacteria gram-gadarnhaol ac ambell i facteriwm gram-negyddol trwy amharu ar wal eu celloedd. Mae cefalexin yn antibiotig beta-lactam o fewn y dosbarth o gephalosporinau genhedlaeth gyntaf. Mae'n gweithio'n debyg i asiantau eraill o fewn y dosbarth hwn, gan gynnwys cefazolin mewnwythiennol, ond gellir cymryd cefalexin trwy'r genau

Defnydd
-------

Gall cefalexin drin heintiau bacteriol, gan gynnwys rhai'r glust ganol, yr esgyrn a'r cymalau, y croen a'r llwybr wrinol. Gellir ei ddefnyddio hefyd ar gyfer rhai mathau o niwmonia, llid y ffaryncs, ac i atal endocarditis bacteriol. Nid yw cefalexin yn effeithiol yn erbyn heintiau a achosir gan Staphylococcus aureus ymwrthiol i fethisilin (MRSA), Enterococcus, neu Pseudomonas.  Fel gwrthfiotigau eraill, ni all cefalexin drin heintiau firaol, fel y ffliw, broncitis nac annwyd cyffredin. Gall y rhai sydd ag alergedd ysgafn neu gymedrol i benisilin defnyddio cefalexin ond nid yw'n cael ei argymell yn y rhai sydd ag alergedd difrifol.

Sgil effeithiau
---------------

Mae sgil effeithiau cyffredin yn cynnwys poen bôl a'r dolur rhydd. Mae adweithiau alergaidd neu gael heintiau â Chlostridium difficile, sy'n achosi dolur rhydd, hefyd yn bosibl. Nid yw'n ymddangos bod y defnydd yn ystod beichiogrwydd neu fwydo ar y fron yn niweidiol i'r babi. Gellir ei ddefnyddio ar gyfer plant a'r rhai dros 65 oed. Efallai y bydd angen  gostyngiad yn y dos mewn cleifion sydd â phroblemau arennau.

Hanes
-----

Datblygwyd ceffalecsin ym 1967. Mae ar Restr Meddyginiaethau Hanfodol Sefydliad Iechyd y Byd, y meddyginiaethau mwyaf effeithiol a diogel sydd eu hangen mewn system iechyd.

Defnydd meddygol
----------------

Fe'i rhoddir fel triniaeth ar gyfer gwahanol gyflyrau meddygol, gan gynnwys:

- heintiad E.coli
 - niwmonia bacterol
 - haint yn yr uwch-pibellau anadlu
 - Dolur gwddw
 - systitis acíwt
 - haint bacteria sy'n adweithio'n negyddol i brofion Gram
 - clefyd staffylococol
 - llid yr isgroen

Enwau
-----

Caiff cyffuriau eu hadnabod gan amryw o enwau gwahanol yn aml. Enw cemegol y cyffur hwn yw Ceffalecsin, ond rhoddir enwau masnachol a brand iddo hefyd, gan gynnwys;

- Keflex®
 - CEX
 - Ceporexin
 - Ceporex®
 - Cephacillin
 - Cepexin
 - Cepastar
 - Celexin
 - cefalexin
 - 7-beta-(D-alpha-Amino-alpha-phenylacetylamino)-3-methyl-3-cephem-4-carboxylic acid

Cyfeiriadau
-----------

1. ↑  Pubchem. "Ceffalecsin". *pubchem.ncbi.nlm.nih.gov* (yn Saesneg). Cyrchwyd 2018-02-28.
2. ↑  Medicines *Cefalexin 500mg Capsules* adalwyd 27 Chwefror 2018
3. ↑  Medicines for children *Cefalexin for bacterial infections* Archifwyd 2018-01-13 yn y Peiriant Wayback. adalwyd 27 Chwefror 2018

  


|  |
| --- |
| **Cyngor meddygol** |
| *Sgrifennir tudalennau Wicipedia ar bwnc **iechyd** er mwyn rhoi gwybodaeth sylfaenol, ond allen nhw ddim rhoi'r manylion sydd gan arbenigwyr i chi. Mae llawer o bobl yn cyfrannu gwybodaeth i Wicipedia. Er bod y mwyafrif ohonynt yn ceisio osgoi gwallau, nid ydynt i gyd yn arbenigwyr ac felly mae'n bosib bod peth o'r wybodaeth a gynhwysir ar y ddalen hon yn anghyflawn neu'n anghywir.*
***Am wybodaeth lawn neu driniaeth ar gyfer afiechyd, cysylltwch â'ch meddyg neu ag arbenigwr cymwys arall!*** |